Alice Chomé-Bastian

D'Alice Bastian, bestuet Chomé-Bastian, gebuer den 29. Mäerz 1894 zu Eech, a gestuerwen de 14. August 1981, war eng lëtzebuergesch Mezeenin.Quell vum Artikel, wou net anescht uginn: Chemin Alice Chomé-Bastian op rues-au-feminin.lu (nogekuckt: 25.01.2026).

Si war d'Duechter vum Holzhändler Nicolas Emile Bastian a senger Fra Louise Hippert. Si huet sech mam belschen Ingenieur Félix Chomé bestuet, dem spéideren Direkter vun der Arbed a President vun der Chambre de commerce. 

Hiert eenzegt Kand ass fréi gestuerwen; d'Koppel huet  eng Studiebourse ageriicht fir Studenten ze ënnerstëtzen. Nom Doud vun hirem Mann, 1972, huet d'Alice Chomé-Bastian d'Fondation Félix Chomé gegrënnt, déi et eelere Leit aus klenge Verhältnesser erméigleche soll, e wierdege Logement ze fannen.

Fir u si z'erënneren, gouf zu Eech de Chemin Alice Bastian-Chomé no hir genannt.

Kategorie:Gebuer 1894
Kategorie:Gestuerwen 1981
Kategorie:Mäzenen
Kategorie:Persounen, no deenen eng Struktur zu Lëtzebuerg genannt ass